**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 03.02.2024, ora 08.00 – 04.02.2024, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 04.02.2024, ora 07.00**

**RÂURI**

Debitele au fost, în general, staționare, exceptând râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, unde au fost în scădere.

Creșteri ușoare de niveluri și debite, s-au înregistrat pe unele râuri din zonele de deal și de munte din Maramureș, Crișana, Transilvania și vestul Moldovei, ca urmare a efectului combinat al precipitațiilor lichide căzute în interval, cedării apei din stratul de zăpadă și evoluției formațiunilor de gheață.

Debitele se situează la valori în jurul și peste mediile multianuale lunare pe râurile din bazinele hidrografice: Vișeu, Someșul Mare, Someșul Mic, Bistrița, bazinele superioare ale Jiului, Oltului, pe cursul Prutului și cursul inferior al Mureșului. Pe celelalte râuri debitele se situează la valori cuprinse între 30-80% din normalele lunare, mai mici (sub 30%) pe râurile din bazinele hidrografice: Vedea, Tazlău, Bârlad, Bahlui, Jijia, pe unii afluenți din bazinele inferioare ale Jiulu, Oltului, Argeșului și pe unele râuri din Dobrogea.

Formațiunile de gheață (gheață la maluri, pod de gheață, năboi) existente, au fost, în general, în diminuare, restrângere și eliminare.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi, în creștere, pe râurile din bazinele hidrografice: Vișeu, Iza, Arieș și bazinele superioare ale Someșului, Crișurilor, Mureșului, Timișului, Bârzavei, Cernei, Bistriței și Moldovei, ca urmare a precipitațiilor lichide prognozate, cedării apei din stratul de zăpadă, evoluției formațiunilor de gheață și propagării.

Pe râurile din bazinele hidrografice: Tur, Crasna, Barcău, bazinele mijlocii și inferioare ale Someșului, Crișurilor și pe cursul mijlociu și inferior al Mureșului, debitele vor fi în scădere, iar pe celelalte râuri din țară, vor fi relativ staționare.

Sunt posibile creșteri de niveluri și debite, pe unele râuri mici din zonele de deal si munte, mai ales pe cele din nordul, vestul, sud-vestul și centrul țării, ca urmare a precipitațiilor lichide prognozate, cedării apei din stratul de zăpadă și evoluției formațiunilor de gheață.

Formațiunile de gheață (gheață la maluri, pod de gheață, năboi), existente pe majoritatea râurilor, vor fi în diminuare, restrângere și eliminare.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în țară (secțiunea Baziaș) în intervalul 03.02.2024 – 04.02.2024 a fost în scădere, având valoarea de 7200 m3/s, peste media multianuală a lunii februarie (5300 m3/s).

În aval de Porţile de Fier, debitele au fost în scădere pe sectoarele Gruia – Zimnicea și Călărași - Brăila și relativ staționare pe sectoarele Giurgiu – Oltenița și Galați – Tulcea.

Debitul la intrarea în țară (secțiunea Baziaș) va fi în scădere (7000 m3/s).

În aval de Porţile de Fier, debitele vor fi în scădere pe sectorul Gruia – Oltenița și staționare pe sectorul Călărași – Tulcea.

***Se situează în faza I-a de apărare următoarele sectoare de dig:***

* Letea, R3, R4 și Tudor Vladimirescu (din administrarea ANAR); Chilia Veche și Nufăru-Victoria (din administrarea consiliilor locale) - jud. Tulcea.

**2.** **Situația meteorologică în intervalul 03.02.2024, ora 08.00 – 04.02.2024, ora 06.00**

**ÎN ŢARĂ**

În cea mai mare parte a țării, vremea s-a încălzit față de ziua precedentă, astfel valorile termice s-au situat peste mediile multianuale specifice acestei date (abatere pozitivă în general cuprinsă între 3 și 9 grade). Cerul a fost variabil în sudul și sud-estul teritoriului, iar în rest nebulozitatea a persistat pe tot parcursul intervalului. S-au semnalat precipitații slabe, mixte în Transilvania și pe arii restrânse în Transilvania și mai ales ploi, local în Banat, Crișana și în jumătatea de nord a Moldovei, iar la munte au predominant ninsorile. Vântul a suflat slab și moderat, cu unele intensificări pe crestele montane (viteze la rafală de până la 100...110 km/h în vestul Carpaților Meridionali), local și temporar și în sud și centru și pe arii restrânse în rest, cu viteze în general de 45...55 km/h. Este strat de zăpadă la munte și la ora 20 măsura *-în platformele stațiilor meteorologice-* până la 122 cm în Munții Făgăraș și 111 cm în Munții Călimani, pe alocuri în Transilvania, Moldova și Maramureș (până la 5...9 cm). Temperaturile maxime s-au încadrat între 1 grad la Batoș și Târgu Lăpuș și 15 grade la Calafat, iar la ora 06 valorile termice erau cuprinse între -4 grade la Apa Neagră și 10 grade la Drobeta Turnu Severin și Mahmudia. Pe arii restrânse a fost ceață, dimineața în sud, iar noaptea în nord-vest.

Observație - de ieri de la ora 06 au fost în vigoare 2 atenționări cod galben emise de către SRPV Timișoara.

**LA BUCUREŞTI**

Vremea a fost predominant frumoasă și s-a încălzit față de ziua precedentă, astfel valorile termice s-au situat peste mediile multianuale specifice acestei date. Cerul a fost variabil, iar vântul a suflat slab și moderat. Temperatura maximă a fost de 10 grade, iar la ora 06 se înregistrau 2 grade. Dimineața s-a semnalat ceață.

**3. Prognoza meteorologică în intervalul 04.02.2024, ora 08.00 – 05.02.2024, ora 08.00**

**ÎN ŢARĂ**

Vremea va intra într-un proces de încălzire, astfel valorile termice se vor situa cu mult peste cele normale la începutul lunii februarie. În vestul, nordul și centrul țării cerul va fi mai mult noros și temporar vor fi precipitații. Acestea vor fi sub formă de ploaie, iar în estul Transilvaniei, trecător și pe arii restrânse va fi și lapoviță. La munte, precipitațiile vor deveni moderate cantitativ mai ales spre seară și noaptea, când local se vor acumula cantități de apă de 10...15 l/mp; acestea vor fi sub formă de ploaie și lapoviță, iar la altitudini de peste 1500 m, predominant sub formă de ninsoare. În restul teritoriului cerul va fi temporar noros, iar probabilitatea pentru precipitații va fi redusă. Vântul va prezenta intensificări în toată țara, cu viteze, în general, de 45...65 km/h, iar în zona montană înaltă, mai ales în a doua parte a intervalului vor fi rafale de peste 100...110 km/h, temporar viscolind zăpada. Temperaturile maxime vor fi de la 2...4 grade în estul Transilvaniei, până la 15 grade, izolat în Oltenia și Muntenia, iar cele minime vor fi cuprinse între 0 și 7 grade.

**LA BUCUREŞTI**

Vremea se va încălzi, astfel valorile termice se vor situa cu mult peste cele normale la începutul lunii februarie. Temperatura maximă va fi de 13...14 grade, iar cea minimă va fi de 3...5 grade. Cerul va fi variabil, iar vântul se va intensifica treptat și mai ales seara și noaptea va atinge viteze de 40...50 km/h.

1. ***CALITATEA APELOR***

***Administrația Națională Apele Române*** revine cu informații suplimentare referitor la poluarea accidentala observata in 02.02.2024 pe fluviul Dunărea, menționând faptul ca, in dimineața zilei de 03.02.2024, ora 9:00, reprezentanții SGA Mehedinți au continuat monitorizarea, cu ambarcațiunea din dotare, a fluviului Dunărea in amonte si aval de zona km fl.915, intre localitățile Hinova si Batoți (jud. Mehedinți) si nu s-a mai observat prezenta produsului petrolier pe suprafața apei. Zona se va monitoriza in continuare. Vom reveni cu informații suplimentare.

.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei III de restrictii. Se mentine Planul de restrictii in alimentarea cu apa - treapta III, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura la folosintele:

\*S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor de apă cu 50% aferent treptei a III-a de restrictii, la sursa r. Miletin – ac.Halceni.

\*S.C. ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se aplica situatia de restrictii in alimentarea cu apa la folosinta:

\*S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru: A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și pentru S.C. AQUAVAS S.A. VASLUI – Sucursala Vaslui din acumularea Solesti.

***Administratia Bazinala de Apă Olt***

* **Judetul Brasov:** Incepand cu data de 21.12.2023 Compania APA Brasov S.A. anunta inceperea diminuarii preluarii de apa bruta din Acumularea Sacele – pr.Tarlung cu 450 l/s si inceperea compensarii necesarului de apa din sursa subterana de rezerva - Front captare A.N.I.F. – zona Harman Prejmer (aplicare prevederi “Plan de restrictii si folosire a apei in periodele deficitare”). Nu s-au impus restrictii de alimentare cu apa la populatie.
1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE**